Асноўны артыкул: **Пандэмія COVID-19**
Зварот да нацыі прэм’ер-міністра Модзі 19 сакавіка 2020
Зварот да нацыі прэм’ер-міністра Модзі 24 сакавіка 2020
Першыя выпадкі заражэння каранавіруснай інфекцыяйCOVID-19 у Індыі былі зафіксаваны 30 студзеня 2020 года ў Трысуры, штат Керала.

24 сакавіка прэм’ер-міністр Індыі Нарэндра Модзі абвясціў у краіне агульнанацыянальны каранцін тэрмінам на 21 дзень, пад дзеянне якога трапіла 1,4 мільярда жыхароў краіны.

Станам на 2023 год у краіне зафіксавана 44 млн выпадкаў заражэння, у тым ліку 531 тыс. смерцяў.

Агляд
-----

Тэмпы распаўсюджвання COVID-19 у Індыі, паводле афіцыйных даных, істотна ніжэй, чым у большасці іншых краін: па стане на 19 сакавіка 2020 года 1 хворы ў Індыі заражаў 1,7 чалавек, тады як у суседнім Кітаі гэты каэфіцыент складаў 2,14, у Італіі — 2,34, а ў Іране — 2,73. Магчымымі тлумачэннямі гэтага факту могуць быць кліматычныя ўмовы Індыі ці своечасова праведзеныя каранцінныя мерапрыемствы. Некаторыя эксперты мяркуюць, што рэальная колькасць інфіцыраваных ў Індыі моцна перавышае афіцыйныя дадзеныя з-за малой колькасці тэстаў.

Выканаўчы дырэктар праграм надзвычайных сітуацый Сусветнай арганізацыі аховы здароўя Майкл Раян меркаваў, што Індыя як краіна з вопытам барацьбы з чорнай воспай і поліяміэлітам валодае «гіганцкімі магчымасцямі» па барацьбе з COVID-19.

Храналогія
----------

У канцы студзеня 2020 года ў штаце Керала было выяўлена трое хворых COVID-19. Усе трое былі студэнтамі, што нядаўна вярнуліся з кітайскага горада Ухань, дзе пачалася пандэмія.

Рэзкі рост захворвання ў Індыі пачаўся ў сакавіку. Выпадкі захворвання былі зарэгістраваныя па ўсёй краіне, у асноўным яны былі звязаныя з людзьмі, якія вярнуліся з іншых краін. Да 10 сакавіка агульная колькасць заражаных у краіне дасягнула 50.

12 сакавіка адбыўся першы зарэгістраваны ў Індыі выпадак смерці захварэлага COVID-19: у штаце Карнатака памёр 76-гадовы мужчына, які вярнуўся з Саудаўскай Аравіі.

Да 15 сакавіка колькасць хворых у Індыі перавысіла адзнаку ў 100 чалавек. Да 24 сакавіка хворых у Індыі стала больш за 500, а 28 сакавіка — больш за 1000 чалавек. 

У сакавіку адным з ачагоў распаўсюджвання інфекцыі ў Індыі стала мячэць Нізамудын Марказ у Паўднёвым Дэлі, дзе ў пачатку сакавіка прайшоў рэлігійны сход з удзелам больш чым 1800 чалавек, з якіх 281 былі замежнымі грамадзянамі, уключаючы грамадзян Інданэзіі, Вялікабрытаніі і Францыі. Да 31 сакавіка ў прыкладна 300 чалавек з іх з’явіліся сімптомы рэспіраторнага захворвання; як мінімум, у 24 чалавек з іх быў пацьверджаны дыягназ COVID-19. Толькі ў штаце Тамілнад было выяўлена 50 хворых.

Рэакцыя
-------

### Панічныя куплі

На фоне распаўсюджвання інфармацыі аб COVID-19 і каранцінных мерапрыемстваў у індыйскіх гарадах назіраліся панічныя раскупкі ў прадуктовых крамах.

20 сакавіка, на наступны дзень пасля звароту прэм’ер-міністра Індыі Модзі да нацыі, рознічныя крамы Індыі зафіксавалі двухразовы рост продажаў.

21 сакавіка індыйская служба дастаўкі Grofers адзначыла рост анлайн-заказаў ва ўсіх штатах Індыі, уключаючы заказы прадуктаў харчавання, сродкаў для дэзінфекцыі і асабістай гігіены.

На фоне ажыятажнага попыту на прадукты харчавання Нарэндра Модзі запэўніў грамадзян, што ежы ў краіне дастаткова і заклікаў не паддавацца паніцы.

### Уцёкі з-пад каранціну

У прэсе з’яўлялася інфармацыя пра уцёкі людзей з падазрэннем на COVID-19 з-пад дамашняга каранціну або бальніц. У дачыненні да падобных асоб складаліся заявы ў паліцыю, праводзіліся вышуковыя мерапрыемствы.

### Дэзінфармацыя і дыскрымінацыя

Асноўны артыкул: **Дэзінфармацыя, звязаная з пандэміяй COVID-19 у 2019—2020 гадах**
У Індыі атрымаў шырокае распаўсюджванне слых аб тым, што захварэць COVID-19 могуць толькі людзі, якія ядуць мяса. Гэта спарадзіла трэнд у індыйскім твітэры з хэштэгам «#NoMeat\_NoCoronaVirus». Для стрымлівання гэтых чутак і прадухілення зніжэння продажаў прадукцыі жывёльнага паходжання шэраг прадстаўнікоў птушкагадоўчых кампаній, а таксама дзяржаўных дзеячаў правялі «курыную і яечную мелу» (кірмаш) у Хайдарабадзе. На ёй прадстаўнікі галіны і індыйскія дзяржаўныя дзеячы елі яйкі і курыныя сцягна. Наведвальнікі таксама маглі бясплатна паесці смажаную курыцу і яйкі.

Некаторыя індыйскія палітыкі заяўлялі, што каровіна мача і гной могуць «вылечыць» ад інфекцыі. Прадстаўнік СААЗ абверг гэтыя прадузятасці і раскрытыкаваў палітыкаў, якія распаўсюджвалі дэзінфармацыюю.

У лютым і сакавіку з’явіліся даныя пра прыгнёт людзей з Паўночна-Усходняй Індыі (якая мяжуе з Тыбетам і М’янмай) у гарадах Чэнаі, Пуна і Хайдарабад на расісцкай глебе з сувязі з успышкай COVID-19. Студэнты каледжа Кікоры Малі Дэлійскага ўніверсітэта, Інстытута сацыяльных навук Таты ў Мумбаі і іншых навучальных устаноў краіны таксама скардзіліся на расісцкі прыгнёт, нагодай для якога стаў распаўсюд інфекцыі.

Жыхары вёскі Корауна (Korauna) у акрузе Сітапур (штат Утар-Прадэш) скардзіліся на дыскрымінацыю, звязаную з падабенствам назвы вёскі і віруса.

Спасылкі
--------

* Афіцыйны партал інфармацыі па COVID-19  (англ.)
* Актуальныя дадзеныя па распаўсюдзе COVID-19 у Індыі Архівавана 30 студзеня 2020.  (англ.)

Заўвагі
-------

1. ↑  Kerala confirmed first novel coronavirus case in India (англ.).  India Today (30 студзеня 2020).
2. ↑  India coronavirus: Modi announces 21-day nationwide lockdown, limiting movement of 1.4bn people (англ.).  The Independent (24 сакавіка 2020).
3. ↑  "Coronavirus Pandemic (COVID-19)".
4. ↑  One COVID-19 positive infects 1.7 in India, lower than in hot zones (англ.).  The Indian Express (19 сакавіка 2020).
5. ↑  Coronavirus: India defiant as millions struggle under lockdown (англ.).  BBC (28 сакавіка 2020).
6. ↑  India has tremendous capacity in eradicating coronavirus pandemic: WHO (англ.).  The Economic Times (24 сакавіка 2020).
7. ↑  Kerala Defeats Coronavirus; India's Three COVID-19 Patients Successfully Recover (англ.).  The Weather Channel (14 лютага 2020). Архівавана з першакрыніцы 18 лютага 2020.
8. ↑  Update on COVID-19 (англ.).  Pib.gov.in (10 сакавіка 2020).
9. ↑  India's first coronavirus death is confirmed in Karnataka (англ.).  Hindustan Times (12 сакавіка 2020).
10. ↑  Coronavirus - Number of confirmed cases in India crosses 100 (англ.).  The Hindu (15 сакавіка 2020).
11. ↑  COVID-19 cases cross 500 in India, death toll 10 (англ.).  Telengana Today (24 сакавіка 2020).
12. ↑  India has 909 active corona cases, total tally crosses 1,000 (англ.).  Outlook India (28 сакавіка 2020).
13. ↑  India event sparks massive search for Covid-19 cases (англ.).  BBC News (31 сакавіка 2020).
14. ↑  50 Coronavirus Cases In Tamil Nadu After Delhi Mosque Event: 10 Points (англ.).  NDTV.com (31 сакавіка 2020).
15. ↑  Panicky shoppers clear out grocery shops (англ.).  The Hindu (22 сакавіка 2020).
16. ↑  No need for panic buying of milk (англ.).  Ahmedabad Mirror (22 сакавіка 2020).
17. ↑  No need for panic buying of milk, other dairy products, says Amul MD (англ.).  The Economic Times (21 сакавіка 2020).
18. ↑  Panic buying goes a notch up ahead of PM Modi's address (англ.).  Economic Times (20 сакавіка 2020).
19. ↑  Coronavirus: Govt monitors supplies to ease panic buying crunch (англ.).  Hindustan Times (22 сакавіка 2020).
20. ↑  Janata curfew, avoid panic buying, stay at home: PM Modi's 9 key messages for Indians (англ.).  Times of India (19 сакавіка 2020).
21. ↑  11 coronavirus suspects in Navi Mumbai traced, readmitted (англ.).  ANI News (18 сакавіка 2020).
22. ↑  5 coronavirus suspects escape from isolation ward of Nagpur hospital, all traced (англ.).  Hindustan Times (14 сакавіка 2020).
23. ↑  In Gujarat, 93 flouted self-isolation rules in 10 days, FIRs against 10 (англ.).  The Indian Express (23 сакавіка 2020).
24. ↑  Covidiots everywhere; cases of foreign returnees flouting home quarantine in rise (англ.).  Deccan chronicle (23 сакавіка 2020).
25. ↑  Passports of two NRIs to be cancelled for violating quarantine orders in Kasaragod (англ.).  Mathrubhumi (24 сакавіка 2020).
26. ↑  'No Meat, No Coronavirus' Makes No Sense (англ.).  The Wire (2 лютага 2020). Архівавана з першакрыніцы 3 сакавіка 2020.
27. ↑  Amid COVID-19 fears, KTR relishes chicken and eggs to dispel rumours (англ.).  The New Indian Express (3 сакавіка 2020). Архівавана з першакрыніцы 3 сакавіка 2020.
28. ↑  Coronavirus: Can cow dung and urine help cure the novel coronavirus? (англ.).  Times of India (5 лютага 2020). Архівавана з першакрыніцы 6 лютага 2020.
29. ↑  Novel coronavirus can be cured with gaumutra, gobar claims Assam BJP MLA Suman Haripriya (англ.).  Firstpost (5 сакавіка 2020). Архівавана з першакрыніцы 4 сакавіка 2020.
30. ↑  Novel Coronavirus Outbreak: "India's Response And Surveillance Has Been Quite Robust," Says WHO's Chief Scientist (англ.).  NDTV (3 сакавіка 2020).
31. ↑  India's coronavirus health myths fact-checked (англ.).  BBC (19 сакавіка 2020).
32. ↑  Northeast community fends off racist attacks with coronavirus (англ.)(недаступная спасылка).  Pune Mirror (18 лютага 2020). Архівавана з першакрыніцы 1 красавіка 2020. Праверана 7 красавіка 2020.
33. ↑  We are the Coronavirus for few Indians': says people from North-east in Hyderabad (англ.).  Newsmeter (21 сакавіка 2020).
34. ↑  Covid-19: Northeast India Welfare Association complains of racism (англ.).  Times of India (21 сакавіка 2020).
35. ↑  Coronavirus outbreak: NE students at TISS report incidents of 'racism, harassment' (англ.).  The Indian Express. Архівавана з першакрыніцы 18 лютага 2020.
36. ↑  2 Students Allegedly Faced Racial Taunts Linked To Coronavirus In Kolkata (англ.).  NDTV.com (17 сакавіка 2020).
37. ↑  Coronavirus outbreak: NE students at TISS report incidents of 'racism, harassment' (англ.).  Indian Express (21 сакавіка 2020).
38. ↑  People confuse UP's Korauna for Corona; outsiders even won't take a phone call from village (англ.).  ANI (29 сакавіка 2020).

| ⛭Пандэмія COVID-19 |
| --- |
| Інфекцыя | COVID-19 • SARS-CoV-2 |
| Распаўсюджванне | Абхазія • Азербайджан • Аргенціна • Арменія • Аўстралія • Балівія • Беларусь • Бельгія • Бразілія • Буркіна-Фасо • Бурундзі • Ватыкан • Венесуэла • В’етнам • Вялікабрытанія • Гаяна • Германія • Грузія • Егіпет • Емен • ЗША • Іарданія • Індыя • Іран • Іспанія • Італія • Казахстан • Канада • Калумбія • Кітай • Кыргызстан • КНДР • Латвія • Ліхтэнштэйн • ЛНР • Маўрытанія • Манака • Мексіка • Нагорны Карабах • Нідэрланды • Новая Зеландыя • Папуа — Новая Гвінея • Паўночная Македонія • Парагвай • Партугалія • Польшча • Перу • Расія • Рэспубліка Карэя • Рэспубліка Косава • Сан-Марына • Сербія • Славакія • Славенія • Сурынам • Тога • Турцыя • Украіна • Уругвай • Фінляндыя • Французская Гвіяна • Французская Палінезія • Францыя • Харватыя • Чарнагорыя • Чылі • Чэхія • Швейцарыя • Эстонія |
| Звязаныя падзеі | Дэзінфармацыя • Тэставанне • Сацыяльна-эканамічныя наступствы • Абвал фондавага рынку • Пратэсты ў Новых Санжарах • Расійска-саудаўская цэнавая вайна |